Շոկոլադ (ֆիլմ)

**«Շոկոլադ »** (), դրամատիկական ֆիլմ, որի ռեժիսորն է Լասե Հալտրյոմը։ Նկարահանված է անգլիացի գրող Հարիս Ջոանի համանանուն վեպի մոտիվներով։ Ֆիլմի գլխավոր դերը խաղում է Ժուլիետ Բինոշը, ում այս ֆիլմի համար առաջադրել են «Օսկար» և «Ոսկե գլոբուս» մրցանակների։

Ֆիլմի և գրական ստեղծագործության մեջ բավականին շատ են տարբերությունները։

## Սյուժե
Ֆիլմի գործողությունները տեղի են ունենում 1950-1960-ական թվականներին։ Ֆրանսիական փոքրիկ քաղաքն ապրում է իր սովորական կյանքով՝ համաչափ, խիստ կանոնակարգով, մշտական այցելություններով եկեղեցի։ Մեծ իշխանություն և բարոյական հեղինակություն այս քաղաքում վայելում է քաղաքապետը՝ կոմս դը Ռեյնոն։ Մի անգամ քաղաքում հայտնվում են նոր բնակիչներ՝ Վիենը (Ժուլիետ Բինոշ) և նրա դուստրը՝ Անուկը։ Նրանք վարձակալում են նախկին խորտկարանի տարածքը և բացում քաղցրավենիքի փոքրիկ վաճառատուն։ Հենց այստեղ էլ Վիենը պատրաստում է շոկոլադը հին հնդկացիական բաղադրատոմսերով։ Կոմս դը Ռեյնոն (Ալֆրեդ Մոլինա) վրդովմունք է ապրում այն բանի համար, որ Վիենի դուստրը ծնվել է արտաամուսնական կապից, որ եկեղեցի չի այցելում ու քաղցրավենիքի կրպակը բացել է Մեծ պահքի շրջանում։ Ու քաղաքապետը սկսում է բնակիչներին տրամադրել նրա դեմ։ Սակայն, օրեցօր կրպակի այցելուների քանակը աճում է և մեծանում։

Վիենը փորձում է հարաբերությունները լավացնել քաղաքի բնակիչների հետ, ինչպես նաև ձեռք մեկնել նրանց։ Նա օգնում է խորտկարանի ծեր աշխատակցուհուն՝ Արմանդային, գաղտնի հանդիպելու թոռան հետ։ Իր մոտ է ընդունում Ջոզեֆինային, ով փախել էր տանից, քանի որ ամուսինը բռնության էր ենթարկել վերջինիս։

Մի օր քաղաք են գալիս քոչվոր գնչուները։ Տեղաբնակները բոյկոտում են նրանց այցելությունը և միայն Վիենը չի սատարում բնակիչներին։ Այստեղ, գնչուների մոտ, Վիենը հանդիպում է Ռուին (Ջոնի Դեփ)։ Նրանց մեջ սիրային հարաբերություններ են ծնվում։

Վիենը կազմակերպում է Արմանդայի յոթանասունամյակի միջոցառումը, որին այցելում են քաղաքի գրեթե բոլոր բնակիչները, բացառություն են կազմում միայն կոմս դը Ռեյնոն և նրա աջակիցները։ Ճաշկերույթի ավարտից հետո տոնակատարությունը շարունակվում է Ռուի մոտ՝ նավի վրա և տեղաբնակներն ու եկվորները միասին սկսում են զվարճանալ։ Ջոզեֆինայի լքված ամուսինը՝ Սերժը, կրակի է տալիս գնչուների նավակները և փորձում սպանել գնչուներին։ Բարեբախտաբար մարդկային զոհեր չեն արձանագրվում։ Կոմս դը Ռեյնոն, ով ճիշտ է, չէր խրախուսել գնչուների այստեղ գալը, բարկանում է և քաղաքից արտաքսում է Սերժին։ Արմանդան մահանում է անմիջապես տարեդարձի տոնակատարությունից հետո։ Ըստ երևույթին, մահվան պատճառ է դառնում շաքարային դիաբետի սրացումը, ինչից վերջինս տառապում էր վաղուց։ Վիենը, զգում է, որ և՛ Արմանդայի մահը, և՛ հրդեհը իր պատճառով են տեղի ունեցել, որոշում է լքել քաղաքը։ Բայց նոր ձեռք բերած ընկերները համոզում են նրան մնալ և չգնալ։ Վերջում Ռուն մնում է Վիենի և Անուկի հետ միասին, իսկ քաղաքը լրիվ կերպարանափոխվում է...

## Դերերում

## Նկարահանման վայրեր
Նկարահանման հիմնական վայրը դարձել է բուրգունդական Ֆլավինի սյուր Օզրեն քաղաքը, իսկ գետի մոտի տեսարանները նկարահանվել են Պերիգորի Բեյնակ է Կազնակում՝ *rue De L’ancienne Poste* փողոցում (Դորդոն գետի ափին)։

## Սաունդրեք
Ֆիլմի սաունթրեքը առաջադրվել է «Օսկարի»՝ *ֆիլմի լավագույն երաժշտություն* անվանակարգում։ Ինչպես նաև «Ոսկե գլոբուսի» նույնպես *ֆիլմի լավագույն երաժշտություն* անվանակարգում։

Երաժշտությունների հեղինակն է Ռեյչել Պոտմանը (բացի փակագծերում նշվածներից).
# "Minor Swing" (Django Reinhardt & Stéphane Grappelli) – 2:13
# "Main Titles" – 3:07
# "The Story of Grandmere" – 4:08
# "Vianne Sets Up Shop" – 1:57
# "Three Women" – 1:01
# "Vianne Confronts the Comte" – 1:21
# "Other Possibilities" – 1:34
# "Guillaume's Confession" – 1:29
# "Passage of Time" – 2:32
# "Boycott Immorality" – 4:38
# "Party Preparations" – 1:28
# "Chocolate Sauce" – 0:48
# "Fire" – 2:37
# "Vianne Gazes at the River" – 1:06
# "Mayan Bowl Breaks" – 2:14
# "Taste of Chocolate" – 3:08
# "Ashes to the Wind / Roux Returns" – 2:18
# "Caravan" (Duke Ellington/Juan Tizol) – 3:43

## Պարգևներ
Ֆիլմը 2001 թվականին ն առաջադրվել է «Օսկարի» թվով հինգ անվանակարգերում՝ լավագույն ֆիլմ, առաջին պլանի կնոջ լավագույն դերակատարում, երկրորդ պլանի կնոջ լավագույն դերակատարում, լավագույն սցենար և լավագույն երաժշտություն։
* 2001 -  «Bogey Award» մրցանակ
* 2001 -  «Audience Award» (Ժուլիետ Բինոշ) մրցանակ
* 2001 -  «Guild Film Award -  Gold» (Լասե Հալստրյոմ) մրցանակ
Մրցանակների ամբողջական ցանկը դիտել IMDB կայքում։

## Ծանոթագրություններ

## Արտաքին հղումներ
* 

Կատեգորիա:2000 ֆիլմեր
Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2000-ականների դրամա ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:2000-ականների ֆիլմեր
Կատեգորիա:Miramax ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական մելոդրամա ֆիլմեր
Կատեգորիա:Բրիտանական ռոմանտիկ ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Գրքերի էկրանավորումներ
Կատեգորիա:Դրամա ֆիլմեր
Կատեգորիա:Կինոկատակերգություններ
Կատեգորիա:Մելոդրամաներ
Կատեգորիա:Վեպերի էկրանավորումներ
Կատեգորիա:Ֆիլմեր ընտանիքի մասին
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսերեն ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1959 թվականին
Կատեգորիա:2000-ականների ֆրանսերեն ֆիլմեր